
ОПИС НА НАДЛЕЖНОСТИ
(TERMS OF REFERENCE)
Дигитална документација и онлајн раскажување приказни за традиционалните занаети 

Основни информации
[bookmark: _Hlk226108709]Здружението на граѓани Иницијатива за европска перспектива – ИЕП го спроведува проектот „Дигитално оживување на занаетчиството: Оспособување на младите од руралните средини преку технолошки поттикнати модели на социјални претпријатија" , кој е дел од програмата BOOST Balkans, имплементирана од ALDA - European Association for Local Democracy со финансиска поддршка од AFD - Agence Française de Développement, а во РС Македонија координиран од ALDA Balkans.
Основната цел на проектот е на креативен начин да го спои зачувувањето на традиционалните занаети со модерната технологија и социјалното претприемништво. 
За проектот 
Општа цел
Оживување на културното наследство преку технолошки ориентирано социјално претприемништво, поттикнувајќи одржлив рурален развој.
Специфична цел
· Оспособување на 30 млади од руралните средини (15 млади жени) со дигитални и претприемачки вештини.
· Поддршка за воспоставување на најмалку 3-5 социјални занаетчиски претпријатија предводени од млади.
· Дигитално оживување на традиционалните занаети и нивна промоција преку користење на дигитални алатки.
Примарни директни корисници на проектот „Дигитално оживување на занаетчиството“ се млади луѓе на возраст од 15 до 29 години кои живеат во руралните области на Скопскиот регион. Клучен и намерен фокус е ставен на вклучување и активно учество на млади жени во неповолна положба од рурални области. Друга клучна група директни корисници се локалните занаетчии, особено оние кои практикуваат традиционални занаети.

Цел на повикот
Целта на овој повик е ангажирање на надворешен соработник/експерт (физичко или правно лице) за спроведување на 3 колаборативни сесии со занаетчии и млади (15г.-29г.) за дигитално документирање на традиционалните занаети. Избраниот понудувач ќе има задача  да креира висококвалитетни фотографии, кратки видеа и пишани наративи кои го доловуваат процесот, историјата и културниот контекст на занаетите. Генерираната дигитална содржина потоа ќе се користи за градење онлајн профили за занаетчиите, креирање креативни промотивни материјали за нивните производи кои ќе придонесат за воспоставување на дигитална архива или онлајн изложба на локалното културно наследство.

Задачи:
Клучните задачи и одговорности на избраниот понудувач вклучуваат:
· Подготовка на пишани наративи: Избраниот понудувач ќе има обврска во соработка со занаетчиите да направи текст за процесот, историјата, културниот контекст на занаетот.
· Учество на три (3) колаборативни сесии: Учество на три еднодневни колаборативни сесии за 10 до 15 млади (од 15г.до 29г.) и локални занаетчии (вкупно 5) каде експертот/правниот ентитет дигитално ќе го документира занаетот, ќе се креираат висококвалитетни фотографии и кратки видеа.
· Подготовка на извештај: По завршувањето на колаборативните сесии избраниот понудувач треба да поднесе извештај. Извештајот да биде на англиски јазик и не поголем од 3-4 страни.
Ангажманот опфаќа вкупно 6 работни дена.

[bookmark: _Hlk150942650]Потребни услови 
Квалификации:
Заинтересираните понудувачи треба да ги исполнат следниве минимални услови:
· Понудувачот, доколку е правно лице треба да е регистрирано во Република Северна Македонија, кое работи во областа на видео продукција, медиуми, комуникации или сродни услуги 
· Понудувачот треба да достави минимум 1 референца за докажано професионално искуство во производство на видео содржини. (за правни и физички лица)
· Понудувачот треба да има доволен професионален и технички капацитет за извршување на договорот, вклучувајќи најмалку 1 вработен/ангажиран видео/медиа професионалец со специфично искуство во снимање, монтажа и постпродукција; 
· Да имаат одлични вештини за пишување и уредување содржина на македонски јазик, а познавањето на англиски јазик е задолжително поради подготовката на завршниот извештај.
· Да имаат способност за ефективна комуникација и координација со повеќе засегнати страни и работа во тим.
· Искуството во работа со донаторски проекти ( за правни и физички лица).
Времетраење на ангажманот 
Времетраењето на ангажманот е вкупно четири (4) месеци, а почнува со датумот на потпишување на договорот. 

Финансиски надомест
Максималниот буџет за оваа набавка изнесува 1,500 евра бруто/со ДДВ во денарска противвредност и ги вклучува сите трошоци што можат да се појават во текот на извршувањето на работата. (250 евра = 1 работен ден, 6 дена х 250 евра = 1,500 евра бруто).
Плаќањето ќе се врши според следнава динамика: 
· 50 % по склучување на договорот
· 50 % по завршување на колаборативните сесии и поднесен извештај
Потребни документи:
Техничка понуда
· Тековна состојба од Централен регистар (ЦРМ), не постара од 6 месеци (за правни лица)
· Портфолио ( за правни лица)
· CV (биографија) за физички лица.
· Доказ за релевантно професионално искуство (најмалку 1 референца) за успешно завршена релевантна услуга во последните 3 години.
· Доказ за резидентност согласно домашната легислатива ( за физички лица копија од пасош) 
· Изјава
Финансиска понуда
· Финансиска понуда

